Dopo
di diviers mês di lavôr, i sogjets associatîfs che si son dâts
adun intal coordenament Illes per un Pacte a àn presentât al public
il stampon di un pat pe educazion che al sedi la fonde par une gnove
leç su la educazion des Baleârs. Tal zîr di un mês il document al
sarà presentât e discutût cui sindacâts de scuele e cui partîts
politics. La propueste e met al centri dal insegnament la lenghe
catalane che, tant che lenghe proprie des isulis, e à di jessi
prioritarie e maioritarie, contrari di ce che al è sucedût cu la
riforme de scuele inviade intai ultins agns dal esecutîf di diestre
che al guvierne lis Baleârs. I progjets educatîfs a varan di jessi
svilupâts dai istitûts daûr di diviersis variabilis, ma simpri cul
obietîf che ae fin dal percors scolastic obligatori i students a
vedin competencis linguistichis dal stes nivel par catalan e par
spagnûl, plui la cognossince di une lenghe foreste. Par garantî che
i insegnants a vedin la paronance plene de lenghe che a doprin par
insegnâ si varà une revision dai titui, des certificazions
linguistichis e de formazion.
Font:
El
Mundo,
23/01/15
vec_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fra_Latn vec_Latn spa_Latn unk